Muutettu ehdotus neuvoston asetukseksi (EHTY, EY, Euratom) Euroopan yhteisöjen virkamiehiin sovellettavien henkilöstösääntöjen liitteessä VII olevassa 13 artiklassa määrättyjen Euroopan unionin jäsenvaltioiden Euroopan alueella virkamatkalla olevien virkamiesten päivärahojen määrien mukauttamisesta ja vuosittaisen mukautusmenettelyn vahvistamisesta /* KOM/97/0429 lopull. - CNS 96/0232*/



Virallinen lehti nro C 277 , 12/09/1997 s. 0004



Muutettu ehdotus neuvoston asetukseksi (EHTY, EY, Euratom) Euroopan yhteisöjen virkamiehiin sovellettavien henkilöstösääntöjen liitteessä VII olevassa 13 artiklassa määrättyjen Euroopan unionin jäsenvaltioiden Euroopan alueella virkamatkalla olevien virkamiesten päivärahojen määrien mukauttamisesta ja vuosittaisen mukautusmenettelyn vahvistamisesta (1) (97/C 277/03) KOM(97) 429 lopull. - 96/0232(CNS) (Komission EY:n perustamissopimuksen 189 A artiklan 2 kohdan nojalla esittämä 31 päivänä heinäkuuta 1997) EUROOPAN UNIONIN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen, ja erityisesti sen 24 artiklan, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 (2) ja joita on viimeksi muutettu asetuksella (EY, Euratom, EHTY) N:o 1329/97 (3), ja erityisesti kyseisten henkilöstösääntöjen liitteessä VII olevan 13 artiklan sekä kyseisten palvelussuhteen ehtojen 22 ja 67 artiklan, ottaa huomioon henkilöstösääntökomitean kuulemisen jälkeen annetun komission ehdotuksen (4), ottaa huomioon Euroopan parlamentin lausunnon (5), ottaa huomioon yhteisöjen tuomioistuimen lausunnon (6), ottaa huomioon tilintarkastustuomioistuimen lausunnon (7), sekä katsoo, että on suotavaa mukauttaa virkamatkalla olevien virkamiesten päivärahojen määrät Euroopan unionissa sijaitsevissa virkamatkojen eri kohteissa vuodesta 1991 todetun hintojen ja vaihtokurssien kehittymisen huomioon ottamiseksi, yhteisön toimielinten toimipaikkoihin suoritettujen virkamatkojen osalta on suotavaa seurata Euroopan parlamentin käytäntöä soveltaa samoja määriä kaikkiin palkkaluokkiin lukuun ottamatta palkkaluokkia A 1, A 2 ja A 3. on suotavaa vahvistaa päivärahojen määrät myös Itävaltaan, Suomeen ja Ruotsiin tehtävien virkamatkojen osalta, tasa-arvoisen kohtelun huomioon ottamiseksi on suotavaa mukautua Euroopan parlamentin jo noudattamiin tasoihin, ottaa huomioon 29 päivänä lokakuuta 1993 talousarviota koskevasta kurinalaisuudesta ja talousarviomenettelyn parantamisesta tehdyn toimielinten välisen sopimuksen mukaisesti hyväksytyt rahoitusnäkymät, toimielinten välisen yhteistyön puitteissa ja erityisesti hallinnosta johtuvien menojen järkeistämisestä tehtyjen johtopäätösten mukaisesti on asianmukaista vahvistaa yhteiset perusteet työmatkakuluja koskeville säännöksille, on suotavaa päättää virkamatkalla saatavien päivärahojen säännöllistä mukauttamista koskevasta menettelystä hintojen ja vaihtokurssien kehityksen huomioon ottamiseksi, muille toimielimille on tiedotettava komission päättämistä vuosittaisista mukautuksista,kunkin toimielimen on laatimassaan ennakkoarviossa esitettävä perustelut työmatkakulujen kokonaismäärälle vuosittaisen työohjelman mukaisesti, kunkin toimielimen on valvottava moitteettoman varainhoidon ja erityisesti taloudellisuuden ja kustannusvaikuttavuuden periaatteiden tarkkaa noudattamista toiminnassaan sen toimivallan puitteissa, joka varainhoitoasetuksessa on annettu kyseiselle toimielimelle talousarvion itsenäistä toteuttamista varten, ON ANTANUT TÄMÄN ASETUKSEN: 1 artikla Muutetaan henkilöstösääntöjen liitteessä VII oleva 13 artikla seuraavasti. 1. Korvataan 13 artiklan 1 kohdan a alakohdassa oleva asteikko seuraavasti: ">TAULUKON PAIKKA> " 2. Lisätään 1 c alakohta seuraavasti: "c) Kun virkamatka tehdään johonkin toimielimen toimipaikkaan, edellä olevan asteikon II palstaa sovelletaan ura-alueisiin C ja D." 3. Korvataan 2 kohdan ensimmäinen virke seuraavasti: "2. Edellä olevan asteikon I sarakkeessa määrätyn määrän lisäksi korvataan seuraavien enimmäismäärien rajoissa hotellilasku, joka sisältää huoneen hinnan sekä palvelut ja verot, mutta ei aamiaista: 4 657 Belgian frangia Belgian osalta 5 785 Belgian frangia Tanskan osalta 3 863 Belgian frangia Saksan osalta 3 775 Belgian frangia Kreikan osalta 5 040 Belgian frangia Espanjan osalta 3 822 Belgian frangia Ranskan osalta 5 217 Belgian frangia Irlannin osalta 5 340 Belgian frangia Italian osalta 4 201 Belgian frangia Luxemburgin osalta 5 248 Belgian frangia Alankomaiden osalta 5 060 Belgian frangia Itävallan osalta 5 028 Belgian frangia Portugalin osalta 6 150 Belgian frangia Suomen osalta 6 150 Belgian frangia Ruotsin osalta 5 001 Belgian frangia Yhdistyneen kuningaskunnan osalta". 4. Lisätään 9 kohtaan alakohta seuraavasti: "Komissio mukauttaa vuosittain ennen 31 päivää maaliskuuta 1 ja 2 kohdassa määrätyt määrät Eurostatin edellisen vuoden marraskuuhun mennessä julkaisemien hotelli-, kahvila- ja ravintola-alan hintaindeksien ja vastaavien vaihtokurssien mukaisesti. Komissio tiedottaa tästä muille toimielimille. Päätös tulee voimaan sen tekemistä seuraavan kuukauden ensimmäisenä päivänä." 2 artikla Kukin toimielin liittää vuosittaiseen ennakkoarvioon selvityksen, jossa se perustelee työmatkakuluihin käytettäviä määrärahoja koskevan pyyntönsä vuotuisen työohjelmansa mukaisesti ja kunkin toimintasektorin osalta, ammatillisesta koulutuksesta aiheutuvat kustannukset mukaan lukien. Nämä perustellut selvitykset laaditaan kunkin toimielimen erityispiirteet huomioiden ja niissä annetaan toimenpiteitä, erityisesti virkamatkapäivärahojen tilitystä, koskevat tiedot. Näiden toimenpiteiden tarkoituksena on varmistaa moitteettoman varainhoidon ja erityisesti taloudellisuuden ja kustannusvaikuttavuuden periaatteiden tarkka noudattaminen. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL C 349, 20.11.1996, s. 8. (2) EYVL L 56, 4. 3. 1969, s. 1. (3) EYVL L 183, 11.7.1997. (4) Lausunto N:o 158/96, 3.6.1996. (5) Lausunto annettu 12.3.1997. (6) Lausunto annettu 11.11.1996. (7) Lausunto annettu 7.11.1996.